Megjelent

képviselők:Nagy Zsolt Sándorné polgármester, Fülöp Mihály, Dobó Bettina, Gulyásné Kádár Anna, Makai Zsigmond önkormányzati képviselő,

Tanácskozási

joggal jelen van: Pap-Szabó Katalin jegyző, Megyeri László aljegyző

Meghívottak: Harmatiné Beinschródt Mária kirendeltség vezető valamennyi napirendhez

 a jegyzőkönyvhöz csatolt jelenléti ív szerint

Jegyzőkönyv

vezető: Gál Anita

Ülés időtartama:

**Nagy Zsoltné** polgármester köszöntötte a képviselő-testület tagjait a mai nap 13 óra 30 percre összehívott ülésen. Köszöntötte a jegyzőt.

Megállapította, hogy az ülés határozatképes, az 5 fős testületből jelen van 5 fő. A jegyzőkönyvet Gál Anita vezeti.

Jegyzőkönyv hitelesítőnek javasolta kijelölni Makai Zsigmond képviselőt.

Felkérte a képviselőket szavazzanak a javaslatról.

A szavazás előtt megállapította, hogy a szavazásban részt vevő képviselők száma 5 fő.

A képviselő-testület egyhangú, 5 igen szavazattal az alábbi határozatot hozta:

Csárdaszállás Községi Önkormányzat Képviselő-testülete
1/2020. (I.28.) Csárdaszállás Kt. határozat

Csárdaszállás Községi Önkormányzat Képviselő-testülete jegyzőkönyv hitelesítőnek kijelöli Makai Zsigmond képviselőt.

Határidő: **azonnal**

Nagy Zsoltné polgármester az ülés napirendjét a kiküldött meghívóban szereplő sorrendben javasolja megtárgyalni. Felkérte a képviselőket, hogy határozzák meg az ülés napirendjét.

A szavazás előtt megállapította, hogy a szavazásban részt vevő képviselők száma 5 fő.

A képviselő-testület egyhangú, 5 igen szavazattal az alábbi határozatot hozta:

Csárdaszállás Községi Önkormányzat Képviselő-testülete

2/2020. (I.28.) Csárdaszállás Kt. határozat

Csárdaszállás Község Önkormányzat Képviselő-testülete az ülés napirendjét az alábbiak szerint határozta meg:

1. Hozzájárulás a gyermekétkeztetési térítési díjak meghatározásához, gyomaendrődi helyi rendelet módosításához

2. Hozzájárulás a Térségi Szociális Gondozási Központ szolgáltatásaiért 2020. évben fizetendő térítési díjak meghatározásához, gyomaendrődi helyi rendelet módosításához

3. Kistérségi Óvoda Csárdaszállási telephelyén létszámbővítés

4. Gyomaendrőd, Csárdaszállás, Hunya Települési Önkormányzatok Társulási Megállapodásának módosítása

5. Alföldvíz Zrt. alaptőkeemelés

6. Általános iskolai körzethatárok véleményezése

7. Csárdaszállási Szabadidős Sportklub kérelmének elbírálása

8. 2020-2021. évi tervezett közfoglalkoztatási programok

9. Lakásbérleti pályázat elbírálása

10. A gyomaendrődi 0130/14 hrsz-ú ingatlan átadása a DAREH Önkormányzati Társulás vagyonkezelésébe

11. Bejelentések

Határidő: **azonnal**

**Nagy Zsoltné** polgármester a következőkben beszámolt a két ülés között történtekről.

Békéscsabán a Kormányhivatal Foglalkoztatási Főosztálya tájékoztatót tartott a közfoglalkoztatási programok tervezéséről.

A Gyomaendrődi Járási Hivatal járási közbiztonsági egyeztető fórumon is részt vett, ahol a közbiztonság és a közrend erősítésének elősegítéséről volt szó. Békéscsabán, a Megyeházán Dr. Horváth Mihály jegyzővel találkozott. Elmondta, hogy milyen esetekben tud neki segítséget nyújtani.

Békési Kistérségi Társulás ülésén vett részt, ahol a költségvetést fogadták el és a kamerarendszer fejlesztéséről volt szó.

Karácsonyi ünnepségek kerültek megrendezésre a településen. Iskolások, óvodások tartottak karácsonyi műsort, ahol kisebb ajándékkal kedveskedtek a gyerekeknek. Illetve a Regionális Hulladék kezelőnek volt taggyűlése. Meghatározták a 2020 évre az ártalmatlanítási díjakat. Adventi gyertya gyújtást szerveztek, ami nagyon jól sikerült és reméli, hogy hagyományt tudnak teremteni belőle. Januárban részt vett a Dareh megbeszélésén ahol egy KEOP pályázat keretében a hulladékgazdálkodási rendszert szeretnék fejleszteni. Egy másik hulladéklerakó állomást szeretnének létrehozni.

Körösök Völgye megbeszélésén részt vett. Nagyon hasznos tájékoztató volt, hiszen több pályázat is került kiírásra, amelyről most sajnos lemaradtak, de a jövőben mindenképpen pályázni fognak amennyiben lesz rá lehetőség.

Felkérte a képviselőket a beszámoló elfogadására.

A szavazás előtt megállapította, hogy a szavazásban részt vevő képviselők száma 5 fő.

A képviselő-testület egyhangú, 5 igen szavazattal az alábbi határozatot hozta:

Csárdaszállás Községi Önkormányzat Képviselő-testülete

3/2020. (I. 28.) Csárdaszállás Kt. határozat

Csárdaszállás Községi Önkormányzat Képviselő-testülete a 103/2019. (X.22.); Csárdaszállás Kt. határozat végrehajtásáról szóló jelentést elfogadja.

Határidő: **azonnal**

**1. Napirend**

**Hozzájárulás a gyermekétkeztetési térítési díjak meghatározásához, gyomaendrődi helyi rendelet módosításához**

*Írásos előterjesztés csatolva Magyarország helyi önkormányzatairól szóló 2011. évi CLXXXIX. törvény 52. § (1) bekezdés f) pontja alapján*

**Nagy Zsoltné** polgármester elmondta, hogy az étkezési díjak megemelkedése miatt vált szükségessé a rendelet módosítása. A településüknek is el kell fogadni az étkeztetési díjakat ahhoz, hogy Gyomaendrőd a rendeletet módosítani tudja.

A továbbiakbanfelkérte az Ügyrendi és Pénzügyi Ellenőrző Bizottság elnökét, hogy ismertesse a bizottság véleményét.

**Fülöp Mihály** bizottsági elnök elmondta, hogy a bizottság megtárgyalta és javasolja a képviselő-testületnek elfogadásra a határozati javaslatot.

**Nagy Zsoltné** polgármester megkérdezte van-e kérdés hozzászólás.

Hozzászólás nem érkezett ezért kérte a képviselőket, hogy szavazzanak a határozati javaslatról.

A szavazás előtt megállapította, hogy a szavazásban részt vevő képviselők száma 5 fő.

A képviselő-testület egy hangú, 5 igen szavazattal az alábbi határozatot hozta:

Csárdaszállás Községi Önkormányzat Képviselő-testülete

4/2020. (I.28.) Csárdaszállás Kt. határozat

Csárdaszállás Községi Önkormányzat Képviselő-testülete hozzájárul Gyomaendrőd Város Önkormányzat a gyermekétkeztetés térítési díjának megállapításáról szóló 26/2013. (IX.3.) önkormányzati rendeletének módosításához, mely szerint a rendelet 1. mellékletén átvezetésre kerülnek a 2020. február 1. napjával bevezetésre kerülő az alábbi táblázatban ismertetett gyermekétkeztetési térítési díjak:

|  |  |  |  |  |  |
| --- | --- | --- | --- | --- | --- |
| Teljes árú térítési díjak | Reggeli | Tízórai | Ebéd | Uzsonna | Vacsora |
| Óvoda | - | 95 | 230 | 81 | - |
| Óvoda - Csárdaszállási telephely – vásárolt szolgáltatás | - | 180 | 365 | 155 | - |
| Csárdaszállás Község által biztosított önkormányzati kompenzáció | - | 67 | 136 | 50 | - |
| Intézményi térítési díj (Csárdaszállás) | - | 113 | 229 | 105 | - |
| Általános iskola | 112 | 95 | 292 | 121 | 108 |
| A térítési díjak az ÁFA-t tartalmazzák. |

Határidő: **azonnal**

**2. Napirend**

**Hozzájárulás a Térségi Szociális Gondozási Központ szolgáltatásaiért 2020. évben fizetendő térítési díjak meghatározásához, gyomaendrődi helyi rendelet módosításához**

*Írásos előterjesztés csatolva Magyarország helyi önkormányzatairól szóló 2011. évi CLXXXIX. törvény 52. § (1) bekezdés f) pontja alapján*

**Nagy Zsoltné** polgármester elmondta, hogy a településüknek is el kell fogadnia a térítési díjak emelkedését ahhoz, hogy Gyomaendrőd a rendeletet módosítani tudja.

Mivel társulásban látják el azt a feladatot, hozzá kell járulni a döntéshez.

**Fülöp Mihály** bizottsági elnök megkérdezte, hogy Csárdaszállási lakos él-e bent szociális otthonban.

**Nagy Zsoltné** polgármester elmondta, hogy több lakos is van, illetve előnyt is élveznek amennyiben szüksége van valakinek otthoni elhelyezésre.

A továbbiakban felkérte az Ügyrendi és Pénzügyi Ellenőrző Bizottság elnökét, hogy ismertesse a bizottság véleményét.

**Fülöp Mihály** bizottsági elnök elmondta, hogy a bizottság megtárgyalta és javasolják, elfogadásra a határozati javaslatot.

**Nagy Zsoltné** polgármester megkérdezte van-e kérdés hozzászólás.

Hozzászólás nem érkezett ezért kérte, hogy szavazzanak a határozati javaslatról.

A szavazás előtt megállapította, hogy a szavazásban részt vevő képviselők száma 5 fő.

A képviselő-testület egy hangú, 5 igen szavazattal az alábbi határozatot hozta:

Csárdaszállás Községi Önkormányzat Képviselő-testülete

5/2020. (I.28.) Csárdaszállás Kt. határozat

Csárdaszállás Községi Önkormányzat Képviselő-testülete hozzájárul Gyomaendrőd Város Önkormányzat a személyes gondoskodást nyújtó szociális ellátásokról, azok igénybevételéről valamint a fizetendő térítési díjakról szóló 2/2009. (I. 30.) önkormányzati rendeletének módosításához, mely szerint a rendelet 3. mellékletén átvezetésre kerülnek a 2020. március 1. napjával bevezetésre kerülő az alábbi táblázatban ismertetett intézményi térítési díjak:

|  |
| --- |
| Szociális alapszolgáltatás feladatai |
|   | Szociális étkeztetésGyomaendrőd | Szociális étkeztetésHunya, Csárdaszállás | Szociális étkeztetésKiszáll. díja | Időskorúak nappali ellátása étk. nélkül |
| Szt. szerint számított int. tér. díjak 2020. | 441+119(ÁFA) | 441+119(ÁFA) | 100 | 355 |
| Önk. kompenzáció | -- | -- | -- | 305 |
| 2020. int. tér. díjak | 441+119(ÁFA) | 441+119(ÁFA) | 100 | 50 |
| Szolg. egység  | Ft/adag | Ft/adag | Ft/nap | Ft/nap |
| Szociális alapszolgáltatás feladatai |
|   | Házi segítségnyújtás - Személyi gondozás | Házi segítségnyújtás - Szociális segítés | Fogyatékos személyek nappali intézményi ellátása étkezés nélkül | Fogyatékos személyek nappali intézményi ellátása étkezéssel |
| Szt. szerint számított int.tér.díjak 2020. | 285 | 1 130 | 710 | 710 |
| Önk. kompenzáció | -- | --- | 660 | 220 |
| 2020. int.tér.díjak | 285 | 1 130 | 50 | 490 |
| Szolg.egység  | Ft/óra  | Ft/óra | Ft/nap | Ft/nap |
| Támogató szolgálat |
|   | Személyi segítés szociálisan rászorultak részére | Szállítás szociálisan rászorultak részére | Személyi segítés szociálisan nem rászorultak részére | Szállító szolgáltatás a 2/2009. (I: 30.) Gye. Kt. r. 12/A § alapján |
| Szt. szerint számított int. tér. díjak 2020. | 270 | 100 | 1 400 | 150 |
| Önk. kompenzáció | -- | -- | -- | -- |
| 2020. int. tér. díjak | 270 | 100 | 1 400 | 150 |
| Szolg. egység | Ft/óra | Ft/km | Ft/óra | Ft/km |
|   | Átlagos szintű és demens gondozást, ápolást igénylő ellátás | Átmeneti elhelyezést nyújtó ellátás |
| Szt. szerint számított int. tér. díjak 2020. | 3 060 | 3 060 |
| Önk. kompenzáció | -- | -- |
| 2020. int. tér. díjak | 3 060 | 3 060 |
| Szolg. egység | Ft/fő/nap | Ft/fő/nap |

  Határidő: **azonnal**

**3. Napirend**

**Kistérségi Óvoda Csárdaszállási telephelyén létszámbővítés**

*Írásos előterjesztés csatolva Magyarország helyi önkormányzatairól szóló 2011. évi CLXXXIX. törvény 52. § (1) bekezdés f) pontja alapján*

**Nagy Zsoltné** polgármester elmondta, hogy megválasztása óta célja, hogy a helyi állás betöltésére helyi lakost helyezzenek előnybe. Az előterjesztés alapján egy fő óvodapedagógus négy órában, illetve egy fő dajka nyolc órában történő foglalkoztatásához szükséges a megfelelő forrást kijelölni. A bizottsági ülésen részletesen átbeszélték a lehetőségeket, ezért felkérte az Ügyrendi és Pénzügyi Ellenőrző Bizottság elnökét, hogy ismertesse a bizottság véleményét.

**Fülöp Mihály** bizottsági elnök elmondta, hogy a bizottság megtárgyalta és javasolják, elfogadásra a határozati javaslatban szereplő létszámbővítéshez szükséges forrás biztosítását.

**Nagy Zsoltné** polgármester megkérdezte van-e kérdés hozzászólás.

Hozzászólás nem érkezett ezért kérte, hogy szavazzanak a határozati javaslatról.

A szavazás előtt megállapította, hogy a szavazásban részt vevő képviselők száma 5 fő.

A képviselő-testület egy hangú, 5 igen szavazattal az alábbi határozatot hozta:

Csárdaszállás Községi Önkormányzat Képviselő-testülete

6/2020. (I. 28.) Csárdaszállás Kt. határozat

Csárdaszállás Községi Önkormányzat Képviselő-testülete 2020. március 1. napjától biztosítja az 1 fő dajka és az 1 fő 4 órás óvodapedagógus foglalkoztatásához szükséges 1.765.000.-Ft összegű kiegészítő támogatást.

Csárdaszállás Községi Önkormányzat Képviselő-testülete felkéri Gyomaendrődi Közös Önkormányzati Hivatal Jegyzőjét, hogy Gyomaendrőd, Csárdaszállás, Hunya Települési Önkormányzati Társulás 2020. évi költségvetési határozatának összeállításánál ezen összeget vegye figyelembe.

Határidő: **azonnal**

**4. Napirend**

**Gyomaendrőd, Csárdaszállás, Hunya Települési Önkormányzatok Társulási Megállapodásának módosítása**

*Írásos előterjesztés csatolva Magyarország helyi önkormányzatairól szóló 2011. évi CLXXXIX. törvény 52. § (1) bekezdés f) pontja alapján*

**Nagy Zsoltné** polgármester elmondta, hogy két dolog teszi szükségessé a megállapodás módosítását. Az egyik a település fejlesztési projektek és támogatások kódjával illetve a „gyermekétkeztetés köznevelés intézményben” című funkcióval.

Felkérte az Ügyrendi és Pénzügyi Ellenőrző Bizottság elnökét, hogy ismertesse a bizottság véleményét.

**Fülöp Mihály** bizottsági elnök elmondta, hogy a bizottság megtárgyalta és javasolja a képviselő-testületnek elfogadásra a határozati javaslatot.

**Nagy Zsoltné** polgármester megkérdezte van-e kérdés hozzászólás.

Hozzászólás nem volt, ezért felkérte a képviselőket, hogy szavazzanak a határozati javaslatról.

A szavazás előtt megállapította, hogy a szavazásban részt vevő képviselők száma 5 fő.

A képviselő-testület egy hangú, 5 igen szavazattal az alábbi határozatot hozta:

Csárdaszállás Községi Önkormányzat Képviselő-testülete

7/2020. (I. 28.) Csárdaszállás Kt. határozat

Csárdaszállás Községi Önkormányzat Képviselő-testülete, mint a Gyomaendrőd, Csárdaszállás, Hunya Települési Önkormányzati Társulás tagönkormányzata a Társulási Megállapodás 15. pontja alapján új kormányzati funkciók felsorolása okán az alábbi módosító okirat szerint módosítja Társulási Megállapodást.

Csárdaszállás Községi Önkormányzat Képviselő-testülete felkéri Toldi Balázst, a Társulási Tanács elnökét, hogy a tagönkormányzatok döntését követően a módosító okiratnak megfelelően gondoskodjon a Társulási Megállapodás módosításokkal egységes szerkezetbe foglalásáról:

**Társulási Megállapodás**

**2020. évi módosításáról**

Gyomaendrőd Város Önkormányzata Képviselő-testülete, Csárdaszállás Községi Önkormányzat Képviselő-testülete valamint Hunya Község Önkormányzata Képviselő- testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) IV. fejezete 87. §-ában biztosított jogukkal élve megállapodnak (a továbbiakban: társulási megállapodás) arról, hogy a társulási megállapodás 4. pontjában meghatározott önkormányzati feladatokat társulási formában (a továbbiakban: társulás) látják el a következők szerint:

Előzmény:

Gyomaendrőd Város Önkormányzata Képviselő-testülete, Csárdaszállás Községi Önkormányzat Képviselő-testülete valamint Hunya Község Önkormányzata Képviselő- testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) IV. fejezete 87. §-a alapján 2013. május 30. napján Gyomaendrőd, Csárdaszállás, Hunya Települési Önkormányzati Társulást hoztak létre egyes önkormányzati feladatok ellátására. A törzskönyvi nyilvántartásban már szereplő kormányzati funkció további funkciókkal történő kiegészítése okán a társulási megállapodás az alábbiakban módosul:

1.

A társulási megállapodás az alábbi 4.3. ponttal egészül ki:

„4.3. A társulás alaptevékenységének kormányzati funkció szerinti megjelölése:

4.3.1.Kormányzati funkció száma, megnevezése: 011130 Önkormányzatok és önkormányzati hivatalok jogalkotó és általános igazgatási tevékenysége

4.3.2. Kormányzati funkció száma, megnevezése: 062020 Településfejlesztési projektek és támogatásuk

4.3.3. Kormányzati funkció száma, megnevezése: 096015 Gyermekétkeztetés köznevelési intézményben”

A felek által Gyomaendrődön 2013. május 30. napján kötött társulási megállapodás egyéb rendelkezései nem módosulnak.

A társulás tagjai a jelen megállapodásban nem szabályozott kérdésekben a Magyarország helyi önkormányzatairól szóló 2011. évi CLXXXIX. törvény rendelkezéseit tekintik irányadónak.

A megállapodást annak elolvasását, tartalmának megismerését és megértését követően a társulást alkotó települési önkormányzat képviselő-testülete nevében akaratukkal mindenben megegyezően - saját kezű aláírással látják el. Jelen módosító okirat 4 példányban készült és 1 számozott oldalt tartalmaz.

Nagy Zsolt Sándorné s.k.                   Hegedüs Roland s.k.              Toldi Balázs s.k.

Csárdaszállás Község                        Hunya Község                        Gyomaendrőd Város

polgármestere                                    polgármestere                         polgármestere

Határidő: **azonnal**

**5. Napirend**

**Alföldvíz Zrt. alaptőkeemelés**

*Írásos előterjesztés csatolva Magyarország helyi önkormányzatairól szóló 2011. évi CLXXXIX. törvény 52. § (1) bekezdés f) pontja alapján*

**Nagy Zsoltné** polgármester elmondta, hogy az Alföldvíz Zrt-nek elég magas kintlévőségeik vannak. A fizetőképesség fenntartása érdekében a részvényjegyzés útján történő alaptőke emelés lenne a megoldás. Ezért az alföldvíz Zrt. felkereste a tulajdonos önkormányzatokat, hogy részvényesként módjukban áll-e hozzájárulni az alaptőke emeléséhez.

**Nagy Zsoltné** polgármester felkérte az Ügyrendi és Pénzügyi Ellenőrző Bizottság elnökét, hogy ismertesse a bizottság véleményét.

**Fülöp Mihály** bizottsági elnök elmondta, hogy a bizottság megtárgyalta és nem javasolja a képviselő-testületnek elfogadásra a határozati javaslatot.

**Nagy Zsoltné** polgármester felkérte a képviselőket, hogy szavazzanak a határozati javaslatról.

A szavazás előtt megállapította, hogy a szavazásban részt vevő képviselők száma 5 fő.

A képviselő-testület egy hangú, 5 igen szavazattal az alábbi határozatot hozta:

Csárdaszállás Községi Önkormányzat Képviselő-testülete

8/2020. (I. 28.) Csárdaszállás Kt. határozat

Csárdaszállás Községi Önkormányzata köszönettel veszi az Alföldvíz Regionális Víziközmű – szolgáltató Zártkörűen Működő Részvénytársaság megkeresését a részvényjegyzés útján történő alaptőkeemelés tárgyában.

Csárdaszállás Községi Önkormányzata nem kíván részvényjegyzés útján hozzájárulni az alaptőkeemeléshez.

Határidő: **azonnal**

**6. Napirend**

**Általános iskolai körzethatárok véleményezése**

*Írásos előterjesztés csatolva Magyarország helyi önkormányzatairól szóló 2011. évi CLXXXIX. törvény 52. § (1) bekezdés f) pontja alapján*

**Nagy Zsoltné** polgármester elmondta, hogy véleményeznie kell a képviselő-testületnek az iskolai körzethatárok meghatározását. Csárdaszállás körzetileg a Rózsahegyi Kálmán Általános iskolához tartozik. Felkérte az Ügyrendi és Pénzügyi Ellenőrző Bizottság elnökét, hogy ismertesse a bizottság véleményét.

**Fülöp Mihály** bizottsági elnök elmondta, hogy a bizottság megtárgyalta és javasolja a képviselő-testületnek elfogadásra a határozati javaslatot.

**Nagy Zsoltné** polgármester felkérte a képviselőket, hogy szavazzanak a határozati javaslatról.

A szavazás előtt megállapította, hogy a szavazásban részt vevő képviselők száma 5 fő.

A képviselő-testület egy hangú, 5 igen szavazattal az alábbi határozatot hozta:

Csárdaszállás Községi Önkormányzat Képviselő-testülete

9/2020. (I. 28.) Csárdaszállás Kt. határozat

Csárdaszállási Községi Önkormányzat Képviselő-testülete az alábbiak szerint javasolja a kötelező felvételt biztosító általános iskolák körzethatárainak kialakítását a Gyulai Tankerületi Központ részére:

Település 2.:**Gyomaendrőd**

Kötelező felvételt biztosító iskola:

|  |  |  |  |  |
| --- | --- | --- | --- | --- |
| 028298 | **Rózsahegyi Kálmán Általános Iskola és Kollégium** | 5502 | Gyomaendrőd | Népliget utca 2. |

Felvételi körzet: Gyomaendrőd település alábbi utcái, valamint Csárdaszállás és Hunya települések közigazgatási területe.

|  |  |  |  |  |
| --- | --- | --- | --- | --- |
| **Közterület neve** | **jellege** | **tartomány** | **-tól** | **-ig** |
| Akác | utca | teljes |   |   |
| Alkotmány | utca | teljes |   |   |
| Apponyi | utca | teljes |   |   |
| Babits Mihály | utca | teljes |   |   |
| Baross Gábor | utca | teljes |   |   |
| Bartók Béla | utca | teljes |   |   |
| Bethlen Gábor | utca | teljes |   |   |
| Blaha Lujza | utca | teljes |   |   |
| Bogárzói | kertsor | teljes |  |  |
| Borostyán | utca | teljes |   |   |
| Csatorna | határsor |  |  |  |
| Csejti | utca | teljes |   |   |
| Csillagos | utca | teljes |   |   |
| Csurgó | utca | teljes |   |   |
| Damjanich | utca | teljes |   |   |
| Dávid | tanya | teljes |   |   |
| Deák Ferenc | utca | teljes |   |   |
| Delta | út | teljes |   |   |
| Décsi | utca | teljes |   |   |
| Doboskert | utca | teljes |   |   |
| Dózsa György | utca | teljes |   |   |
| dr. Csókási Béla | tér | teljes |   |   |
| Egressy Béni | utca | teljes |   |   |
| Endrődi | utca | teljes |   |   |
| Farkasfoki | kertsor | teljes |   |   |
| Fazekasi | utca | teljes |   |   |
| Fő  | út | páros oldal | 2 | 156/1 |
| Fő  | út | páratlan oldal | 1 | 133 |
| Gábor Áron | utca | teljes |   |   |
| Gutenberg | utca | teljes |   |   |
| Hídfő | utca | teljes |   |   |
| Honvéd | utca | teljes |   |   |
| Hősök | tere | teljes |   |   |
| Ipartelep | utca | teljes |   |   |
| József Attila | utca | teljes |   |   |
| Kacsóh Pongrác | utca | teljes |   |   |
| Kálmán Farkas | utca | teljes |   |   |
| Kenderáztató | utca | teljes |   |   |
| Keresztúri | utca | teljes |   |   |
| Kisfok | utca | teljes |   |   |
| Kislapos | utca | teljes |   |   |
| Kodály Zoltán | utca | teljes |   |   |
| Korányi Frigyes | utca | teljes |   |   |
| Kovács Imre | utca | teljes |   |   |
| Kós Károly | utca | teljes |   |   |
| Köztársaság | utca | teljes |   |   |
| Külterület | tanya | teljes |   |   |
| Kürt | utca | teljes |   |   |
| Lábas | utca | teljes |   |   |
| Leányvár | út | teljes |   |   |
| Liliom | utca | teljes |   |   |
| Magtárlaposi  | utca | teljes |   |   |
| Mester | utca | teljes |   |   |
| Mikes Kelemen | utca | teljes |   |   |
| Mirhói | utca | teljes |   |   |
| Mohácsi | utca | teljes |   |   |
| Móra Ferenc | utca | teljes |   |   |
| Nadrág-fok | utca | teljes |  |  |
| Nagylaposi vasútállomás | - | teljes |   |   |
| Nagylaposi MÁV lakás | - | teljes |   |   |
| Napkeleti | utca | teljes |   |   |
| Népliget | út | teljes |   |   |
| Nyárszegi | utca | teljes |   |   |
| Október 6. | lakótelep | teljes |   |   |
| Orgona | utca | teljes |   |   |
| Pipás-éri | utca | teljes |  |  |
| Polányi Máté | utca | teljes |   |   |
| Rácz Lajos | utca | teljes |   |   |
| Rózsahegyi Kálmán | utca | teljes |   |   |
| Seberehát | utca | teljes |  |  |
| Selyem | út | teljes |   |   |
| Simai | utca | teljes |   |   |
| Sugár | út | teljes |   |   |
| Susány-háti | utca |  |  |  |
| Szabadság | utca | teljes |   |   |
| Szabó Ervin | utca | teljes |   |   |
| Szélmalom | utca | teljes |   |   |
| Szent Antal | utca | teljes |   |   |
| Szent István | utca | teljes |   |   |
| Tamási Áron | utca | teljes |   |   |
| Tanya II. |   | teljes |   |   |
| Tanya VII. |   | teljes |   |   |
| Táncsics Mihály | utca | teljes |   |   |
| Telekparti | út | teljes |   |   |
| Temető | utca | teljes |   |   |
| Toronyi | utca | teljes |   |   |
| Tóth Árpád | utca | teljes |   |   |
| Tölgy | utca | teljes |   |   |
| Tulipán | utca | teljes |   |   |
| Újkert | sor | teljes |   |   |
| Varjasi | utca | teljes |   |   |
| Vasúti | őrházak | teljes |   |   |
| Vasútsor | utca | teljes |   |   |
| Vasvári Pál | utca | teljes |   |   |
| Vaszkó Mihály | utca | teljes |   |   |
| Zöldfa | utca | teljes |   |   |
| Zrínyi Ilona | utca | teljes |   |   |
| Zsák | utca | teljes |   |   |

Határidő: **azonnal**

**7. Napirend**

**Csárdaszállási Szabadidős Sportklub kérelmének elbírálása**

*Írásos előterjesztés csatolva Magyarország helyi önkormányzatairól szóló 2011. évi CLXXXIX. törvény 52. § (1) bekezdés f) pontja alapján*

**Nagy Zsoltné** polgármester elmondta, hogy Fülöp Mihály képviselő személyes érintettsége miatt kéri a szavazásból való kizárását.

Felkérte a képviselőket, hogy szavazzanak Fülöp Mihály kizárásáról a kérelem elbírálása tárgyában lévő szavazásból.

A szavazás előtt megállapította, hogy a szavazásban részt vevő képviselők száma 4 fő.

A képviselő-testület egy hangú, 4 igen szavazattal az alábbi határozatot hozta:

Csárdaszállás Községi Önkormányzat Képviselő-testülete

10/2020. (I. 28.) Csárdaszállás Kt. határozat

Csárdaszállás Községi Önkormányzat Képviselő-testülete  elfogadja Fülöp Mihály kizárását a Csárdaszállási Szabadidős Sportklub kérelmének elbírálása során a szavazásból.

Határidő: **azonnal**

**Nagy Zsoltné** polgármester elmondta, hogya Szabadidős Sportklub kérelemmel fordult a képviselő-testülethez azzal, hogy a versenyekre való felkészülésükhöz és a sporteszközök tárolásához szükségük lenne még két terem használatára. Ezért az a javaslata, hogy támogassák a szakosztályt azzal, hogy térítésmentesen a rendelkezésükre bocsájtják a termeket.

Felkérte az Ügyrendi és Pénzügyi Ellenőrző Bizottság elnökét, hogy ismertesse a bizottság véleményét.

**Fülöp Mihály** bizottsági elnök elmondta, hogy a bizottság megtárgyalta és javasolja a képviselő-testületnek elfogadásra a határozati javaslatot.

Nagy Zsoltné polgármester felkérte a képviselőket, hogy szavazzanak a határozati javaslatról.

A szavazás előtt megállapította, hogy a szavazásban részt vevő képviselők száma 4 fő.

A képviselő-testület egy hangú, 4 igen szavazattal az alábbi határozatot hozta:

Csárdaszállás Községi Önkormányzat Képviselő-testülete

11/2020. (I. 28.) Csárdaszállás Kt. határozat

Csárdaszállás Községi Önkormányzat Képviselő-testülete  az önkormányzati vagyonról és vagyongazdálkodás szabályairól szóló 5/2004. (IX.17) törvény 11.§ (2) a) pontja alapján és a nemzeti vagyonról szóló 2011. évi CXCVI. törvény 11. § (10) bekezdésben foglaltakra figyelemmel,  az önkormányzat kizárólagos tulajdonát képező, Csárdaszállás, Kossuth u. 13. szám alatti ingatlanban 2 termet a Csárdaszállás Szabadidős Sportklub számára 2020. február 1. napjától határozatlan időre, ingyenes használatba adja.

**HASZNÁLATI SZERZŐDÉS**

amely létrejött egyrészről **Csárdaszállás Községi Önkormányzat** (5621 Csárdaszállás, Petőfi u. 17., adószám: 15725570-2-04., képviseli: Nagy Zsolt Sándorné polgármester) mint használatba adó ( a továbbiakban: Önkormányzat),

másrészről **Csárdaszállási Szabadidős Sportklub** (5621 Csárdaszállás, Petőfi u. 17. adószám:18378887-1-04., képviseli: Kovács István) mint használatba vevő (a továbbiakban: Szakosztály)

együttesen a továbbiakban, mint Szerződő felek között, az alulírott napon és helyen, az alábbi feltételek mellett:

1.     Az Önkormányzat térítésmentesen használatba adja, a Szakosztály pedig használatba veszi a Csárdaszállás Községi Önkormányzat tulajdonában lévő, 5621 Csárdaszállás, Kossuth utca 13. szám alatti ingatlan 2 termét a Szakosztály bővítésének, működésének megvalósítására.

2.     Jelen használati szerződést a Szerződő felek 2020. február 1. napjától határozatlan időtartamra kötik.

3.     Az Önkormányzat az 1. pontban meghatározott ingatlanért használati díjat nem állapít meg, azt térítésmentesen biztosítja a Szakosztály számára. A villany költséget az Önkormányzat fizeti, fűtési szezonban csak siestát használhat melegedésre, a mindennapi helység használat után köteles a termeket és a folyosót feltakarítani.

4.      A Szakosztály a helyiségek használatát másnak nem engedheti át, a kérelemben meghatározott tevékenységre használhatja.

5.     A helységek használat ideje: hétköznap 17:00-19:00, hétvégén ( szombat, vasárnap) 15:-17:00 óra. A helységek megközelítése a gyógyszertár felőli bejáraton lehet. Kizárólag egy kulcsot lehet használni.

6.     A Szerzőző felek jelen szerződést a hatályos jogszabályok alapján jogosultak megszüntetni.

7.     A használati szerződés bármilyen okból történő megszűnése esetén a Szakosztály köteles a helyiségeket tisztán, rendeltetésszerű használatra alkalmas állapotban az Önkormányzat rendelkezésére bocsátani.

Jelen szerződésben nem szabályozott kérdésekben a Polgári Törvénykönyv, illetve a nemzeti vagyonról szóló 2011. évi CXCVI. törvény, valamint Csárdaszállás Községi Önkormányzat Képviselő-testületének vonatkozó önkormányzati rendeletei irányadóak.

Kelt: Csárdaszállás, 2020. február……nap

                                                                                                                                                                                                                                                                                                             Nagy Zsolt Sándorné                                         Kovács István

                              polgármester                                                     elnök

Határidő: **2020. 02. 15**.
Felelős: **Nagy Zsolt Sándorné**
Hivatali felelős: **Pap-Szabó Katalin**

**8. Napirend**

**2020-2021. évi tervezett közfoglalkoztatási programok**

*Írásos előterjesztés csatolva Magyarország helyi önkormányzatairól szóló 2011. évi CLXXXIX. törvény 52. § (1) bekezdés f) pontja alapján*

**Nagy Zsoltné** polgármester elmondta, hogy minden évben nagy feladatot jelent a közmunkaprogram megszervezése. A 2020-2021 évben is tovább folytatódik a közmunka program néhány átszervezéssel, amit a bizottsági ülésen részletesen megbeszéltek.

Felkérte az Ügyrendi és Pénzügyi Ellenőrző Bizottság elnökét, hogy ismertesse a bizottság véleményét.

**Fülöp Mihály** bizottsági elnök elmondta, hogy a bizottság megtárgyalta és javasolja a képviselő-testületnek elfogadásra a határozati javaslatot.

**Nagy Zsoltné** polgármester felkérte a képviselőket, hogy szavazzanak a határozati javaslatról.

A szavazás előtt megállapította, hogy a szavazásban részt vevő képviselők száma 5 fő.

A képviselő-testület egy hangú, 5 igen szavazattal az alábbi határozatot hozta:

Csárdaszállás Községi Önkormányzat Képviselő-testülete

12/2020. (I. 28.) Csárdaszállás Kt. határozat

"Csárdaszállás Községi Önkormányzat Képviselő-testülete a 2020-2021. évi Mezőgazdasági mintaprogramra épülő és a szociális jellegű mintaprogramra épülő közfoglalkoztatási programok tervezetével és annak benyújtásával egyetért a következők szerint:

a) A 100 %-ban finanszírozott programok időtartama: 2020.03.01.-2021.02.28.
b) Közfoglalkoztatotti létszám:

ba) Mezőgazdasági, mintaprogramra épülő: 14 fő (13 fő mezőgazdasági segédmunkás + 1 fő munkavezető)

bc) Szociális jellegű, mintaprogramra épülő: 7 fő (6 fő segédmunkás + 1 fő munkavezető)

c) A szociális programban elmei:

ca) Bel- és külterületi utak, közparkok, árkok, kerékpárút tisztítása, fűkaszálása az elsődleges feladat.

 cb) Ezen túl 5 kijelölt időszakban parlagfű mentesítés végzése
cc) Nagy értékű tárgyi eszközre igény nincs.

d) Mezőgazdasági program elmei:

da) 15,4363 hektáron folyamatos foglalkoztatás,

db) 5,937 hektáron napraforgó és őszi búza, 4,4991 hektáron energiafűz, 2,5 hektáron cirok, valamint 2,5 hektáron fokhagyma termesztése.
dc) Nagy értékű tárgyi eszközre igény nincs."

Határidő: **azonnal**

Felelős: **Nagy Zsolt Sándorné**

**9. Napirend**

**Lakásbérleti pályázat elbírálása**

*Írásos előterjesztés csatolva Magyarország helyi önkormányzatairól szóló 2011. évi CLXXXIX. törvény 52. § (1) bekezdés f) pontja alapján*

**Nagy Zsoltné** polgármester elmondta, hogy a Csárda utca 7. szám alatti önkormányzati bérlakásra pályázat került kiírásra. Egy pályázat érkezett a megadott határnapig, amely megfelel a pályázati feltételeknek.

Felkérte az Ügyrendi és Pénzügyi Ellenőrző Bizottság elnökét, hogy ismertesse a bizottság véleményét.

**Fülöp Mihály** bizottsági elnök elmondta, hogy a bizottság megtárgyalta és javasolja a képviselő-testületnek elfogadásra a határozati javaslatot.

**Nagy Zsoltné** polgármester felkérte a képviselőket, hogy szavazzanak a határozati javaslatról.

A szavazás előtt megállapította, hogy a szavazásban részt vevő képviselők száma 5 fő.

A képviselő-testület egy hangú, 5 igen szavazattal az alábbi határozatot hozta:

Csárdaszállás Községi Önkormányzat Képviselő-testülete

13/2020. (I. 28.) Csárdaszállás Kt. határozat

Csárdaszállás Községi Önkormányzat Képviselő-testülete Dorkó Terézia Ildikó, 5663 Medgyesbodzás, Jókai utca 5. szám alatti lakos kérelmének helyt adva, az 5621 Csárdaszállás Csárda utca 7. szám alatti szociális alapú bérlakást 2020. február 1. napjától 2020. július 31. napjáig kiutalja.

Határidő: **azonnal**

**10. Napirend**

**A gyomaendrődi 0130/14 hrsz-ú ingatlan átadása a DAREH Önkormányzati Társulás vagyonkezelésébe**

**Nagy Zsoltné** polgármester elmondta, hogy a Dareh új átrakó állomást szeretne Gyomaendrődön létesíteni.  Az új átrakóállomás létesítésének helyszíneként emiatt a gyomaendrődi külterületi 0130/14 hrsz-ú ingatlant jelölték meg, mint minden szempontból legideálisabb területet. A Társulás elnöke az ingatlan földhasználati jogának ingyenes átadását kérte a tulajdonosoktól. Csárdaszállás Községi Önkormányzat tulajdoni hányada 120/10000-ed, és mint tulajdonos a hozzájárulásukat kell adniuk a terület átadásához.

Felkérte az Ügyrendi és Pénzügyi Ellenőrző Bizottság elnökét, hogy ismertesse a bizottság véleményét.

**Fülöp Mihály** bizottsági elnök elmondta, hogy a bizottság megtárgyalta és javasolja a képviselő-testületnek elfogadásra a határozati javaslatot.

**Nagy Zsoltné** polgármester felkérte a képviselőket, hogy szavazzanak a határozati javaslatról.

A szavazás előtt megállapította, hogy a szavazásban részt vevő képviselők száma 5 fő.

A képviselő-testület egy hangú, 5 igen szavazattal az alábbi határozatot hozta:

Csárdaszállás Községi Önkormányzat Képviselő-testülete

14/2020. (I. 28.) Csárdaszállás Kt. határozat

Csárdaszállás Községi Önkormányzatának Képviselő-testülete úgy dönt, hogy a Dél-Alföld Regionális Hulladékgazdálkodási Rendszer Létrehozását Célzó Önkormányzati Társulás javára földhasználati jog bejegyzéséhez járul hozzá a gyomaendrődi külterületi 0130/14 hrsz-ú 8 ha 6065 m2 területű ingatlanból megosztás során létrehozandó új külterületi ingatlannak a gyomaendrődi önkormányzatot megillető 120/10000-ed tulajdoni hányadára, a KEHOP-3.2.1-15-2017-00010 azonosító számú pályázat útján megvalósuló hulladékátrakó állomás létesítése céljából. A képviselő-testület az ingatlan megosztásához ezen határozattal hozzájárulását adja azzal, hogy a megosztás költségeit a Társulás köteles viselni, valamint a megosztással kapcsolatos okiratok aláírására felhatalmazza a polgármestert és a jegyzőt. A képviselő-testület egyben megbízza a polgármestert és a jegyzőt, hogy e határozatról a társulás elnökét értesítse, valamint a földhasználati jog bejegyzésére vonatkozó megállapodás tervezetét jóváhagyás céljából terjessze a képviselő-testület elé.

Határidő: **2020. 01. 28.**

Felelős: **Nagy Zsolt Sándorné**

Hivatali felelős: **Pardi László**

**11. Napirend**

**Bejelentések**

**Fülöp Mihály** bizottsági elnök megkérdezte, hogy a Dózsa György utcai önkormányzati bérlakásban a gázszolgáltatás vissza lett-e helyezve.

**Nagy Zsoltné** polgármester elmondta, hogy a kártyás rendszer meg lett szüntetve és a vezetékes szolgáltatás vissza lett helyezve. A lakás kiadható állapotban van. A pályázat kiírásra került, amit a következő ülésen fognak tárgyalni.

**Fülöp Mihály** bizottsági elnök kérte, hogy a honlapra kerüljenek fel a határozatok is napra készen.

**Pap-Szabó Katalin** jegyző ígéretet tett arra, hogy az informatikusnak jelzi, hogy napra készen legyenek a határozatok feltöltve a honlapra.

**Fülöp Mihály** bizottsági elnök elmondta, hogy lassan lezárul az EFOP program. Az elszámolás megtörtént, a pénz maradványból még néhány programot meg tudnak valósítani, illetve próbálja elérni, hogy eszközbeszerzésre is nyíljon lehetőségük.

**Nagy Zsoltné** polgármester megkérdezte van-e valakinek még bejelentése.

Bejelentés nem érkezett, ezért megköszönte a jelenlétet és az ülést berekesztette.

|  |  |  |
| --- | --- | --- |
|  | K. m. f. |  |
|  Nagy Zsolt Sándornépolgármester |  | Pap-Szabó Katalinjegyző |
|  |  |  |
|  | Makai Zsigmondhitelesítő |  |